Мҽхакыҭбаала: Гагра ахақәиҭтәра амш 30 шықәса ахыҵра шазгәарҭаз
16:52 07.10.2022 (ирҿыцуп: 17:03 07.10.2022)
© Видео Адгур Авидзба, Акоп Кущян
Гагра араион ақырҭуа мпыҵахалаҩцәа рҟынтәи ахы иақәиҭтәуижьҭеи 30 шықәса аҵра инамаданы, жьҭаара 6 рзы Гагра имҩаԥысит агәалашәаратәи аныҳәатәи усмҩаԥгатәқәа.
Нанҳәа 15, 1992 шықәсазы Қырҭтәыла Аҳәынҭсовет архәҭақәа Гагра араион адисант дыртәеит. Жьҭаара 2 рзы аԥсуа еибашьцәа жәылеит Гагра ахақәиҭтәраз, иагьхдыркәшеит иааирала жьҭаара 6 рзы.
Гагра ахақәиҭтәра амш 30 шықәса ахыҵра азгәарҭеит агәаларшәартә усмҩаԥгатәқәеи, атеатралтә қәгыларақәеи, аныҳәатә концерти рыла.
Аныҳәа хыркәшан ф-минуҭк иҟаз асалиут ала.